Nkandla-verslag: OB reageer op kritiekAdv. Thuli Mandonsela op 19 Maart 2014 toe die Nkandla-verslag vrygestel is. Thuli Mandonsela, die Openbare Beskermer, sê ANC-leiers val haar aan oor die Nkandla-verslag sodat hulle winsgewende werksgeleenthede ná die verkiesing kan kry, het The Star berig. “Ek het geleer om te aanvaar dat mense doen wat hulle dink hulle moet doen,” het Mandonsela gesê. “Dit is verkiesingstyd, en ná die verkiesing moet die mense in posisies geplaas word.” Stone Sizani, die ANC se hoofsweep, het Mandonsela Woensdag beskuldig dat sy haar hand oorspeel het met die verslag. Hy het gesê Mandonsela was verplig om eers haar verslag aan die parlement voor te lê en dan te wag vir ‘n presidensiële reaksie. Sy het haar aanspreeklikheid teenoor die wetgewer verontagsaam. Mandonsela het in reaksie daarop gesê dat sy slegs wetgewing gevolg het. Sy het aan die koerant gesê dat sy die party vergewe vir hul uitlatings. “Ek vergewe hulle, want ek weet dit is nie persoonlik nie. Dit gaan oor bewaring, omdat Sizani die waarheid ken.” Madonsela het haar finale verslag op 19 Maart bekend gemaak. Sy het bevind dat Zuma en sy familie ruimskoots voordeel getrek het uit die opgraderings ter waarde van R246 miljoen aan sy privaatwoning in Nkandla, KwaZulu-Natal. – SAPA